Georg Trašanov

Georg Trašanov (sündinud 18. novembril 1954) on Eesti ametnik, Valga maavanem aastatel 2003–2010.

Trašanov omandas kõrghariduse Eesti Põllumajanduse Akadeemias, saades ökonomist-raamatupidaja kutse. Valga maavalitsuses alustas ta tööd 1990. aastal, töötades seal abimaavanema ja maavanema asetäitjana.

21. märtsil 2003 nimetati Trašanov Valga maavanema kohusetäitjaks. Valga maavanemaks kinnitati ta esimest korda juunis 2004 ja teist korda juulis 2009. Ühtegi erakonda Trašanov oma ametiajal ei kuulunud.

2010. aastal mõistis kohus ta neljaks aastaks vangi süüdistatuna altkäemaksu võtmises bussifirma GoBus tegevdirektorilt Kalle Murult. Reaalselt oli vangistuses kuus kuud 26. augustist 2011 kuni 23. veebruarini 2012, ülejäänud karistus võimaldati kanda tingimisi.

Viited

Eesti kurjategijad
Eesti poliitikud
Valga maavanemad
Eesti Maaülikooli majandusteaduskonna vilistlased
Sündinud 1954